jkorsvik/nowiki_second_scrape_merged huggingface dataset:
Imatrademningen

Imartademningen er en demning og et vannkraftverk i elva Vuoksen i det sørøstlige Finland, ca. 5 km fra grensen mot Russland. Vannkraftverket stod ferdig i 1951 og har en installert kapasitet på 178 MW. Vannføringen er på dette stedet 600 m³/sek. Det forsyner store industrianlegg som ble anlagt her da byen Imatra ble grunnlagt i 1948, ikke minst Stora Ensos papirindustrii.  
Like ved byen Imatra faller Vuoksen 18,4 meter i en trang granittslukt, over en total lengde på 500 meter. Vannfallet – Imatrafossen – ble bygget ut for kraftproduksjon første gang i 1929, og i dag er Imatrademningen ovenfor vannfallet regulert og slipper bare vann gjennom slukten for turistformål på bestemte tidspunkt i juni-august.
Kraftverket eies av det finske energiselskapet Fortum Oy.


== Se også ==
Liste over verdens største vannkraftverk


== Referanser ==
Naoki Tsukahara

Naoki Tsukahara (født 10. mai 1985 i Okaya, Nagano) er en japansk friidrettsutøver (sprinter) som hovedsakelig konkurrerer på 100 meter.
I Asialekene 2006 i Doha tok han sølv på 100 meter etter Saudi-Arabias Yahya Hassan Habeeb. I det samme mesterskapet var han med på å ta sølv på 4 x 100 meter stafett.
Tsukahara deltok også i VM 2007 i Osaka der han ble utslått i kvartfinalen etter et løp på 10,31. I OL 2008 i Beijing ble han nummer sju i semifinalen, og gikk dermed ikke til finalen. Han var imidlertid med på å vinne en bronsemedalje i stafetten på 4 x 100 meter sammen med Shingo Suetsugu, Shinji Takahira og Nobuharu Asahara.


== Personlige rekorder ==
100 meter – 10,15
200 meter – 20,35


== Referanser ==


== Eksterne lenker ==
(en) Naoki Tsukahara – Olympics.com 
(en) Naoki Tsukahara – Olympic.org 
(en) Naoki Tsukahara – Olympedia 
(en) Naoki Tsukahara – Sports-Reference (OL-resultater – arkivert) 
(en) Naoki Tsukahara – World Athletics 
(en) Naoki Tsukahara – Track and Field Statistics
Mahmoud Fayad

Mahmoud Fayad (født 9. mars 1925, død 18. desember 2002) var en egyptisk vektløfter som deltok i de olympiske leker 1948 i London.
Fayad ble olympisk mester i vektløfting under Sommer-OL 1948 i London. Han vant den nest letteste vektklassen, fjærvekt opp til 60 kg. Det var totalt seks vektklasser, en mer enn under de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Fayad løftet sammenlagt 332,5 kilo, femten kilogram mer enn sølvmedaljevinneren Rodney Wilkes fra Trinidad og Tobago.


== OL-medaljer ==
1948  London -  Gull i vektløfting, fjærvekt


== Referanser ==


== Eksterne lenker ==
(en) Mahmoud Fayad – Olympics.com 
(en) Mahmoud Fayad – Olympedia 
(en) Mahmoud Fayad – Sports-Reference (OL-resultater – arkivert)
Rosemarie Whyte

Rosemarie Whyte (født 8. september 1986) er en jamaicansk friidrettsutøver som konkurrerer på 400 meter. 
Whyte deltok i OL 2008 i Beijing, der hun gikk til finalen på 400 meter og kom på sjuendeplass med tiden 50,68. Sammen med Shericka Williams, Shereefa Lloyd og Novlene Williams deltok hun på Jamaicas lag på 4 x 400 meter stafett, som tok bronsemedaljene etter USA og Russland. 
Under VM 2009 i Berlin tok de fire samme utøverne sølv på 4 x 400 meter stafett. 


== Personlig rekord ==
400 meter – 50,05 (2008)


== Referanser ==


== Eksterne lenker ==
(en) Rosemarie Whyte – Olympics.com 
(en) Rosemarie Whyte – Olympic.org 
(en) Rosemarie Whyte – Olympedia 
(en) Rosemarie Whyte – Sports-Reference (OL-resultater – arkivert) 
(en) Rosemarie Whyte – World Athletics 
(en) Rosemarie Whyte – Track and Field Statistics
Hvalfangstselskapet Skytteren

Hvalfangstselskapet Skytteren A/S var et norsk selskap som drev hvalfangst i Sydishavet. Det ble stiftet i Tønsberg i 1928 av hvalskyttere som regnet med at det ville være mest lønnsomt å eie, jobbe for og dele overskuddet i sitt eget selskap. Disponenter for selskapet var firmaet Hvistendahl, Sørlle & Co.Selskapet gikk til anskaffelse av linjeskipet DS «Suevic» som hadde trafikkert ruten Liverpool - Cape Town - Sydney siden 1901. Skipet ble omdøpt FLK «Skytteren» og ombygd til hvalkokeri ved Friedrich Krupp Germaniawerft i Kiel. Det ble bygget fem hvalbåter, og totalt kom kostnadene opp i 5,45 millioner kroner.
Til tross for at eierne kom meget godt ut av sin investering, ble «Skytteren» med seks hvalbåter i 1936 solgt for 3,5 millioner kroner til det nyopprettede selskapet AS Finnhval ved disponent Jørgen Krag. Krag handlet på vegne av det tyske Margarine-Verband, som leide inn skipet på totalbefraktning for fire år. Utleieordningen var et resultat av at det etter 1935 var blitt forbudt å selge norske hvalkokerier til utlandet.


== Referanser ==
Novlene Williams-Mills

Novlene Williams-Mills (født 26. april 1982) er en friidrettsutøver fra Jamaica som konkurrerer på 400 meter.
Williams-Mills deltok under OL 2004 i Athen, der hun ble utslått i semifinalen på 400 meter. Hun var også med på laget som tok bronsemedaljer på 4 x 400 meter stafett. Hun var også med på å ta sølv for Jamaica på stafetten året etter under VM i Helsingfors. I 2006 tok hun bronse på 400 meter under Samveldelekene. 
I VM 2007 i Osaka tok hun bronse på 400 meter på tiden 49,66, samt sølv på stafetten. Hun deltok også i OL 2008 i Beijing, der hun som fire år tidligere ble utslått i semifinalen, og tok bronse på stafetten.  
I VM 2009 i Berlin var hun i finalen på 400 meter. Her kom hun på fjerdeplass med tiden 49,77. Stafettlaget oppnådde denne gang sølvmedaljer, bare slått av USA.
Hun tok sølv under Sommer-OL 2016.


== Personlige rekorder ==
200 meter – 23,39
400 meter – 49,63


== Referanser ==


== Eksterne lenker ==
(en) Novlene Williams-Mills – Olympics.com 
(en) Novlene Williams-Mills – Olympic.org 
(en) Novlene Williams-Mills – Olympedia 
(en) Novlene Williams-Mills – Sports-Reference (OL-resultater – arkivert) 
(en) Novlene Williams-Mills – Commonwealth Games Federation 
(en) Novlene Williams-Mills – Commonwealth Games Federation 
(en) Novlene Williams-Mills – World Athletics 
(en) Novlene Williams-Mills – Diamond League 
(en) Novlene Williams-Mills – Track and Field Statistics
Mahmoud Ali Hassan

Mahmoud Ali Hassan (født 15. desember 1919, død 10. september 1998) mer kjent som Ali Hassan var en egyptisk bryter som deltok i de olympiske leker OL 1948 i London.
Hassan vant en olympisk sølvmedalje i bryting under OL 1948 i London. Han kom på andreplass i den nest letteste vektklassen, bantamvekt opp til 57 kg, bak Kurt Pettersén fra Sverige.


== OL-medaljer ==
1948  London -  Sølv i bryting, gresk-romersk stil, bantamvekt


== Referanser ==


== Eksterne lenker ==
(en) Mahmoud Ali Hassan – Olympedia 
(en) Mahmoud Ali Hassan – Sports-Reference (OL-resultater – arkivert) 
(en) Mahmoud Ali Hassan – FILA
Nathpa Jhakri vannkraftstasjon

Nathpa Jhakri vannkraftstasjon er et vannkraftsystem med 6 turbinstasjoner og underjordiske vannledningsanlegg i delstaten Himachal Pradesh i det sørlige India. Dammens lengde er 20 000 meter og den er den nest største steinfyllingsdammen i Asia. Elven som demmes opp er Sutlej. 
Produksjonseffekten er på 6 x 255 MW, totalt 1 530 MW, som gjør dette til et av Indias aller største vannkraftkomplekser. Poduksjonsanlegget er et joint venture mellom sentralregjeringen og delstaten. En 220 kV forbindelse til Haryana er anlagt. Anlegget ble satt i produksjon i 2003, etter ti års arbeider. 
Kværner, ABB og Siemens har vært blant utbyggerne og samarbeidspartnerne for det tekniske utstyret. De seks Francis-turbinene ble levert av Kværner Brug Oslo, mens generatorene er levert av ABB og Siemens.
Ibrahim Orabi

Ibrahim Orabi (født 1912) var en egyptisk brytere som deltok i de olympiske leker 1936 i Berlin og 1948 i London.
Orabi vant en olympisk bronsemedalje i bryting under Sommer-OL 1948 i London. Han kom på tredjeplass i den nest tyngste vektklassen, lett tungvekt opp til 87,0 kg i gresk-romersk stil, bak Karl-Erik Nilsson fra Sverige og finske Kelpo Gröndahl. 


== OL-medaljer ==
1948  London -  Bronse i bryting, gresk-romersk stil, lett tungvekt


== Referanser ==


== Eksterne lenker ==
(en) Ibrahim Orabi – Olympedia 
(en) Ibrahim Orabi – Sports-Reference (OL-resultater – arkivert) 
(en) Ibrahim Orabi – FILA
Shericka Williams

Shericka Williams (født 17. september 1985) er en friidrettsutøver fra Jamaica som konkurrerer i sprint.
Williams var med på det jamaicanske laget som tok sølv på 4 x 400 meter i VM i Helsingfors 2005. Under VM 2007 i Osaka ble hun nummer fire i semifinalen på 400 meter, men gikk ikke videre til finalen. Derimot ble det et nytt stafettsølv.
Under OL 2008 i Beijing tok hun sølv på 400 meter på tiden 49,69, bare slått av Christine Ohuruogu. Hun tok også bronse på stafetten over 4 x 400 meter.
I VM 2009 i Berlin satte hun ny personlig rekord i finalen på 400 meter. Hun løp på 49,32, og det holdt til sølvmedaljen bak suverene Sanya Richards. I tillegg ble det nok en sølvmedalje på 4 x 400 m stafett.


== Personlige rekorder ==
200 meter – 22,50 (2008)
400 meter – 49,32 (2009)


== Referanser ==


== Eksterne lenker ==
(en) Shericka Williams – Olympics.com 
(en) Shericka Williams – Olympic.org 
(en) Shericka Williams – Olympedia 
(en) Shericka Williams – Sports-Reference (OL-resultater – arkivert) 
(en) Shericka Williams – Commonwealth Games Federation 
(en) Shericka Williams – World Athletics 
(en) Shericka Williams – Diamond League 
(en) Shericka Williams – Track and Field Statistics
Attia Hamouda

Attia Hamouda (født 1914 i Kairo, død	1992) var en egyptisk vektløfter som deltok i de olympiske leker 1948 i London.
Hamouda vant en olympisk sølvmedalje i vektløfting under Sommer-OL 1948 i London. Han kom på andreplass i den tredje letteste vektklassen, lettvekt opp til 67,5 kg. Det var totalt seks vektklasser, en mer enn under de fire foregående olympiske vektløftingskonkurransene i Antwerpen, Paris, Los Angeles og Berlin. Vektløftkonkurransen besto av tre ulike løft, press, rykk og støt. Hamoda løftet sammenlagt 360,0 kilo, samme resultat som gullvinneren og landsmannen Ibrahim Shams og tjue kilo mer enn James Halliday fra Storbritannia som fikk bronse.


== OL-medaljer ==
1948  London -  Sølv i vektløfting, lettvekt


== Referanser ==


== Eksterne lenker ==
(en) Attia Hamouda – Olympics.com 
(en) Attia Hamouda – Olympic.org 
(en) Attia Hamouda – Olympedia 
(en) Attia Hamouda – Sports-Reference (OL-resultater – arkivert)
Mats Lysen

Mats Lysen (født 16. desember 1991) er en norsk rallycrossfører, født og oppvokst på Brandval utenfor Kongsvinger.
Mats Lysen startet med motorsport i 2004, og tok norgescupgull i crosskart i. 2006. Året etter ble han svensk mester i samme motorgrenen. Mats Lysen debuterte i rallycross i 2008, og samme sesong tok han sin første pallplass. Det skjedde i Höljes i Sverige. I ble Mats Lysen 2009 tidenes yngste europamester i rallycross, da han vant divisjon 1A.
Mats Lysen har også blitt tatt ut i den norske talentkonkurransen "Bilsporttalentet", både i 2008 og i 2009.


== Referanser ==


== Eksterne lenker ==
Offisiell Nettside
Profil på Norsk Rallycross Team
Northern Nevada Aces

Northern Nevada Aces var en amerikansk fotballklubb, basert i Reno, Nevada.


== År-etter-år ==
Alice Babs Jazzstipend

Alice Babs Jazzstipend (svensk: Alice Babs Jazzstipendium) ble innstiftet av Sveriges rikskonserter og Svenska artisters och musikers intresseorganisation (SAMI) i 2004 for å støtte og oppmuntre unge jazzmusikere. Prisen er på SEK 50 000.
Stipendet, som deles ut årlig, skal gå til unge musikere og artister som vil studere musikk eller gjøre studiereiser i Sverige eller utenlands i den hensikt å utvikle sin egen musikalske originalitet innen jazzsjangeren. Det kan også brukes til å støtte vitenskapelig forskning innen jazzområdet.
Stifterne er Rikskonserter, Svenska Jazzriksförbundet, Stiftelsen Carpe Vitam, Kungliga Musikhögskolan i Stockholm, Musikhögskolan Ingesund, Mera Jazz i Sverige og Musik i Syd.


== Stipendiater ==
Alfred Vaagsvold

Alfred Vaagsvold (født 7. april 1946) er en norsk billedkunstner fra Farsund. I 2000 fikk han Vest-Agder fylkes kulturpris for sitt arbeide som kunstformidler og billedkunstner.


== Referanser ==
Herb McKenley

Herbert «Herb» Henry McKenley (født 10. juli 1922 i Clarendon prestegjeld på Jamaica, død 26. november 2007 i Kingston på Jamaica) var en jamaicansk friidrettsutøver som deltok i de olympiske leker 1948 i London og 1952 i Helsingfors.
McKenley vant en sølvmedalje i friidrett under Sommer-OL 1948 i London. Han kom på andreplass på 400 meter bak sin landsmann Arthur Wint.
Fire år senere, under Sommer-OL 1952 i Helsingfors ble han olympisk mester, han var med på Jamaicas lag som vant 4 x 100 meter stafett på ny verdensrekord 3.03,9 et tiendedels sekund foran USA. De andre på laget var Leslie Laing, Arthur Wint og George Rhoden. McKenley kom på andreplass på både 100- og 400 meter.
McKenley har mottatt Fortjenstordenen og Jamaicaordenen.


== OL-medaljer ==
1952  Helsingfors -  Gull i friidrett, 4 x 400 meter stafett  Jamaica
1948  London  -  Sølv i friidrett, 400 meter
1952  Helsingfors -  Sølv i friidrett, 100 meter
1952  Helsingfors -  Sølv i friidrett, 400 meter


== Referanser ==


== Eksterne lenker ==
(de) Herb McKenley – Munzinger Sportsarchiv 
(en) Herb McKenley – Olympics.com 
(en) Herb McKenley – Olympic.org 
(en) Herb McKenley – Olympedia 
(en) Herb McKenley – Sports-Reference (OL-resultater – arkivert) 
(en) Herb McKenley – Track and Field Statistics
Branko Stanković

Branislav «Branko» Stanković (født 31. oktober 1921 i Sarajevo, død 20. februar 2002) var en serbisk fotballspiller som deltok i de olympiske leker 1948 i London og 1952 i Helsingfors.
Stanković vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Fire år senere, under Sommer-OL 1952 i Helsingfors, vant han sin andre olympiske sølvmedalje. Etter å ha beseiret Tyskland med 3-1 i semifinalen, tapte Jugoslavia finalen til Ungarn med 0-2.
Stanković var midtbanespiller og spilte 61 landskamper og scoret tre mål for Jugoslavia.


== OL-medaljer ==
1948  London -  Sølv i fotball  Jugoslavia
1952  Helsingfors -  Sølv i fotball  Jugoslavia


== Referanser ==


== Eksterne lenker ==
(en) Branko Stanković – Olympedia 
(en) Branko Stanković – Sports-Reference (OL-resultater – arkivert) 
(en) Branko Stanković – FIFA 
(en) Branko Stanković – Transfermarkt 
(en) Branko Stanković – national-football-teams.com 
(en) Branko Stanković – WorldFootball.net 
(en) Branko Stanković – EU-Football.info 
(en) Branko Stanković – FBref 
(en) Branko Stanković på Eu-Football.info
Tanit

Tanit var en fønikisk månegudinne, dyrket som en beskytter av Kartago, hvor hennes navn fra 400-tallet f.Kr. og framover var assosiert med dyrkelsen av Baal Hammon, og hun ble gitt tilnavnet pene baal («Baals ansikt») og tittelen rabat, hunkjønnsformen for rab (sjef/høvding).
 

Tanit ble dyrket i punisk sammenheng i vestlige Middelhavet fra Malta i øst til Gades (Cádiz i sørlige Spania) i vest. I Nord-Afrika, hvor det flere inskripsjoner og materielle levninger, var hun, foruten å være gemalinne for Baal, også en himmelsk krigsgudinne, en jomfrulig modergudinne og gudinne for amming og syke, og noe mindre særskilt også en fruktbarhetsgudinne. Flere betydelige greske gudinner ble identifisert med Tanit ved synkretisk interpretatio graeca, som gjenkjente greske guddommer i utenlandske gudeskikkelser i de fleste av de ikke-hellenistiske kulturene som omga antikkens Hellas.
Hennes helligdom som avdekket ved Sarepta i sørlige Fønikia avslørte en inskripsjon som identifiserte henne for første gang i hennes hjemland og knyttet henne med sikkerhet til den fønikiske gudinnen Astarte (Ishtar). Et annet sted hvor Tanit ble avdekket er på halvøya Cap Bon i Tunis.

Opprinnelsen til Tanit er funnet i panteontempelet ved Ugarit (Syria), særlig i den ugaritiske gudinnen Anat,, en forbruker av kjøtt og blod. Det er betydelig bevis, skjønt disse er omdiskuterte, av både arkeologiske spor og innenfor antikke skrifter som peker mot ofring av barn som en del av dyrkelsen av Tanit og Baal Hammon.
Tanit var også en gudinne blant berberne i Nord-Afrika.
Hennes symbol, funnet på mange gamle steinutskjæringer, framstår som en parallelltrapes lukket av en horisontal linje på toppen og overgått av en overgått i midten av en sirkel: de horisontale armene ble ofte avsluttet med enten to korte oppovergående linjer i rette vinkler, eller av kroker. Senere ble parallelltrapes hyppigere erstattet av en likebent triangel. Symbolet er blitt tolket av Hvidberg-Hansen som en kvinne som løfter sine hender.
På egyptisk betyr hennes navn «Neiths land». Neith var en krigsgudinne.
I moderne tider har navnet, da med stavemåten Tanith, blitt brukt som et kvinnenavn, både for virkelige mennesker, og i skjønnlitteratur av okkult innhold.


== Referanser ==


== Litteratur ==
Markoe, Glenn E. (2000): Phoenicians. University of California Press. ISBN 0-520-22614-3.


== Eksterne lenker ==
Limestone stela with images of the goddess Tanit Arkivert 18. oktober 2015 hos Wayback Machine.
Franjo Šoštarić

Franjo Šoštarić (født 1. august 1919 i Zagreb, død 27. august 1975 i Beograd) var en kroatisk fotballspiller som deltok i de olympiske leker 1948 i London.
Šoštarić vant en olympisk sølvmedalje i fotball under Sommer-OL 1948 i London. Han var målvakt på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Šoštarić var målvakt og spilte atten landskamper for Jugoslavia.


== OL-medaljer ==
1948  London -  Sølv i fotball  Jugoslavia


== Referanser ==


== Eksterne lenker ==
(en) Franjo Šoštarić – Olympedia 
(en) Franjo Šoštarić – Sports-Reference (OL-resultater – arkivert) 
(en) Franjo Šoštarić – Transfermarkt 
(en) Franjo Šoštarić – national-football-teams.com 
(en) Franjo Šoštarić – WorldFootball.net 
(en) Franjo Šoštarić – EU-Football.info 
(en) Franjo Šoštarić – PlaymakerStats.com
Ljubomir Lovrić

Ljubomir Lovrić (født 28. mai 1920 i Novi Sad, død 26. august 1994 i Beograd) var en serbisk fotballspiller som deltok i de olympiske leker 1948 i London.
Lovrić vant en olympisk sølvmedalje i fotball under Sommer-OL 1948 i London. Han var målvakt på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Lovrić var målvakt og spilte fem landskamper for Jugoslavia.


== OL-medaljer ==
1948  London -  Sølv i fotball  Jugoslavia


== Referanser ==


== Eksterne lenker ==
(en) Ljubomir Lovrić – Olympedia 
(en) Ljubomir Lovrić – Sports-Reference (OL-resultater – arkivert) 
(en) Ljubomir Lovrić – FIFA 
(en) Ljubomir Lovrić – Transfermarkt 
(en) Ljubomir Lovrić – Transfermarkt (manager) 
(en) Ljubomir Lovrić – national-football-teams.com 
(en) Ljubomir Lovrić – WorldFootball.net 
(en) Ljubomir Lovrić – Soccerway 
(en) Ljubomir Lovrić – EU-Football.info
Bela Palfi

Bela Palfi (født 16. februar 1923 i Zrenjanin, død 9. september 1995 i Zrenjanin) var en serbisk fotballspiller som deltok i de olympiske leker 1948 i London.
Palfi vant en olympisk sølvmedalje i fotball under Sommer-OL 1948 i London. Han var med på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6-1 over Luxembourg og i kvartfinalen beseiret de Tyrkia med 3-1 samme resultat som de vant med i semifinalen over Storbritannia. Finalen tapte de med 1-3 til Sverige.
Palfi var midtbanespiller og spilte tre landskamper for Jugoslavia.


== OL-medaljer ==
1948  London -  Sølv i fotball  Jugoslavia


== Referanser ==


== Eksterne lenker ==
(en) Bela Palfi – Olympedia 
(en) Bela Palfi – FIFA 
(en) Bela Palfi – Transfermarkt 
(en) Bela Palfi – national-football-teams.com 
(en) Bela Palfi – WorldFootball.net 
(en) Bela Palfi – Soccerway 
(en) Bela Palfi – EU-Football.info 
(en) Bela Palfi – FBref
Webe Karlsen

Wenche-Brit «Webe» Karlsen (født 19. september 1953) er en norsk sanger. 
Hun er datter av jazzmusikeren Kjell Karlsen, og begynte å synge med Kjell Karlsens Orkester i en alder av 13 år. Hun hadde mange hits, blant annet med en nyinnspilling av Kom sol, kom regn, produsert av Arne Bendiksen.
I 1970 ga hun ut en singel med sangen If You Could (med tekst av Arne Bendiksen og melodi av Kjell Karlsen) fra filmen Operasjon V for vanvidd, på plateselskapet Triola (plateetiketten er merket TN 572.
Sammen med Dag Spantell og Geir Wentzel fremførte hun sangen Vi vil tro det vi synger i den norske finalen i Melodi Grand Prix 1971. Den kom på en tredjeplass.
Da gospelsangen Put your hand in the hand ble en slager med Ocean i 1971 (#1 på VG-lista), spilte hun inn en norsk versjon som het Hvis du tror du er stor.


== Referanser ==


== Eksterne lenker ==
(en) Webe Karlsen på Discogs 
(en) Webe Karlsen på MusicBrainz
Tezz

Tezz, eller Therese Louise Karlsen er en norsk sanger, låtskriver og artist, født 23. september 1974. Hun er barnebarn av orkesterlederen Kjell Karlsen og datter til Wenche-Brit Karlsen (Webe Karlsen). Hun vant kvinneklassen i det uoffisielle Norgesmesterskapet i karaoke i Bergen i 1996 med jazzlåta «Cry me a River». 
Hun har også medvirket i flere mindre filmroller og TV-serier, blant annet Reprise, Sejer, Skolen, og sist i Elling, Elsk meg i morgen.


== Referanser ==
Californiahalvøya

Californiahalvøya (spansk: Península de Baja California; engelsk: Baja California Peninsula) er en lang og smal halvøy nordvest i Mexico som befinner seg mellom Californiabukta og det åpne Stillehavet. Den er omkring 1 202 km lang, maksimalt 240 km bred og strekker seg fra Tijuana i nærheten av den amerikanske grensen i området ved Mexicali og sørover til Cabo San Lucas. Den dekker et areal på 143 396 km². Administrativt er halvøya delt mellom to delstater: Baja California og Baja California Sur.
Flere fjellkjeder befinner seg i området, og nær Santa Rosalía er det vulkansk aktivitet. Den internasjonale havnen Ensenada, lokalisert ved Stillehavet, er et fast stoppested for store turistskip. Ettersom den er den eneste dypvannshavnen i Baja California, fungerer den som et nav for all import og eksport av varer i regionen.


== Referanser ==


== Eksterne lenker ==
(en) Baja California Peninsula – kategori av bilder, video eller lyd på Commons 
 Californiahalvøya hos Wikivoyage